pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เว็บไซต์ www.เราไม่ทิ้งกัน.com จะปิดรับลงทะเบียนเมื่อไร ??
วันอังคารที่ 31 มีนาคม 2563
เว็บไซต์ www.เราไม่ทิ้งกัน.com จะปิดรับลงทะเบียนเมื่อไร ??
ลงทะเบียน www.เราไม่ทิ้งกัน.com ได้ถึงเมื่อไร ?
Q : เว็บไซต์ www.เราไม่ทิ้งกัน.com จะปิดรับลงทะเบียนเมื่อไร ??
A : ขณะนี้ยังไม่มีกําหนดปิดการลงทะเบียน โดยจะเปิดจนกว่าจะมั่นใจว่าผู้ได้รับผลกระทบจากไวรัสโควิด-19 มาลงทะเบียนครบถ้วนแล้ว
รัฐบาลไทย-ข่าวทำเนียบรัฐบาล-สธ.มอบโล่และประกาศเกียรติคุณบุคลากรที่ช่วยเหลือประชาชนวิกฤตฉุกเฉินนอกเวลาทำงาน
วันอังคารที่ 26 กันยายน 2560
สธ.มอบโล่และประกาศเกียรติคุณบุคลากรที่ช่วยเหลือประชาชนวิกฤตฉุกเฉินนอกเวลาทํางาน
กระทรวงสาธารณสุข มอบโล่และประกาศเกียรติคุณบุคลากรสาธารณสุข ผู้บําเพ็ญประโยชน์ช่วยเหลือประชาชนที่ประสบภาวะวิกฤตฉุกเฉินถึงแก่ชีวิตนอกสถานที่ทํางานและนอกเหนือเวลาปฏิบัติหน้าที่ จํานวน 71 คน
กระทรวงสาธารณสุข มอบโล่และประกาศเกียรติคุณบุคลากรสาธารณสุข ผู้บําเพ็ญประโยชน์ช่วยเหลือประชาชนที่ประสบภาวะวิกฤตฉุกเฉินถึงแก่ชีวิตนอกสถานที่ทํางานและนอกเหนือเวลาปฏิบัติหน้าที่ จํานวน 71 คน
วันนี้ (26 กันยายน 2560) ที่กระทรวงสาธารณสุข จ.นนทบุรี นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังมอบโล่และประกาศเกียรติคุณบุคลากรสาธารณสุข ที่บําเพ็ญประโยชน์ช่วยเหลือประชาชนประสบภาวะวิกฤตฉุกเฉินถึงแก่ชีวิตนอกเหนือเวลาปฏิบัติหน้าที่ จํานวน 13 คน ว่า กระทรวงสาธารณสุขได้มอบโล่และประกาศเกียรติคุณ แสดงความชื่นชม ขอบคุณและให้กําลังใจ บุคลากรสาธารณสุขที่ให้ความช่วยเหลือผู้บาดเจ็บจากจราจร บาดเจ็บจากการทํางาน รวมทั้งเจ็บป่วยด้วยโรคฉุกเฉินต่างๆ ในที่สาธารณะนอกสถานที่ทํางาน นอกเวลาทํางาน สามารถช่วยให้บางรายปลอดภัย รอดชีวิต ได้รับความชื่นชมจากผู้ป่วย ผู้บาดเจ็บ ญาติ ผู้พบเห็น นับเป็นตัวอย่างที่ดีของสังคมและภาพลักษณ์ของหน่วยงาน
ทั้งนี้ตั้งแต่เดือนมกราคม 2560 – 26 กันยายน 2560 สํานักสาธารณสุขฉุกเฉินได้เชิญเจ้าหน้าที่สาธารณสุขมารับรางวัลจํานวน 8 ครั้ง รวม 71 คน มากที่สุดคือ พยาบาล 47 คน แพทย์ 7 คน เจ้าพนักงานสาธารณสุข 6 คน นักวิชาการสาธารณสุข 4 คน เภสัชกร นักสังคมสงเคราะห์ เวชกิจฉุกเฉิน พนักงานขับรถยนต์ เจ้าหน้าที่บริการอื่นๆ โดยเหตุการณ์ที่ได้รับการชื่นชมจากประชาชนเป็นอย่างมาก อาทิ 1. นางรังษี วงศ์ชัย พยาบาลเทคนิคชํานาญงาน รพ.เชียงรายประชานุเคราะห์ ช่วยเหลือชาวต่างชาติที่ สนามบินนาริตะ ประเทศญี่ปุ่น เนื่องจากมีอาการแน่นหน้าอกและล้มลงหมดสติลงไปนอนกับพื้น ขณะที่เดินทางไปพักผ่อนกับครอบครัวและกําลังเดินทางไปเมืองโยโกฮาม่า เมื่อวันที่ 8 ธันวาคม 2559
2. นายเอกรินทร์ ลักขณาลิขิตกุล นายแพทย์ชํานาญการ รพ.ชลบุรี ช่วยเหลือผู้ประสบอุบัติเหตุทางถนน บริเวณถนนนราธิวาส ซอย 8 จนหมดสติ เมื่อวันที่ 15 ตุลาคม 2559 ในขณะที่อยู่ในชุดขาวพิธี ซึ่งกําลังจะเดินทางไปซ้อมรับปริญญา ได้กล่าวว่า "ชุดเปื้อนเลือดสามารถซักได้ แต่ชีวิตสําคัญกว่า” และ 3. นางอรอุมา ศรีเพ็ชร พยาบาลวิชาชีพ รพ.ทุ่งสง จ.นครศรีธรรมราช ช่วยเหลือผู้ประสบอุบัติเหตุรถกระบะชนกับรถพ่วง จนกระบะหลุดขาดออกจากกันและมีผู้โดยสารบนถนนสายสุราษฎร์-ตะกั่วป่า ต.ย่านยาว อ.คีรีรัฐนิคม จ.สุราษฎร์ธานี เมื่อวันที่ 7 มิถุนายน 2560 ขณะเดินทางไปพักผ่อนกับครอบครัว
"ขอขอบคุณบุคลากรสาธารณสุขทุกคน ที่ทุ่มเทกําลังกายใจช่วยเหลือประชาชนด้วยหัวใจบริการ ทั้งในหน้าที่และนอกเหนือเวลาทํางาน โดยไม่หวังสิ่งตอบแทนอื่นใด ขอแค่ให้ประชาชนปลอดภัยรอดชีวิต ท่านเป็นบุคลากรที่ทรงคุณค่าของกระทรวงสาธารณสุข และของประเทศ"นายแพทย์โสภณ กล่าว
*********************************** 26 กันยายน 2560
รัฐบาลไทย-ข่าวทำเนียบรัฐบาล-สหรัฐอเมริกาเดินหน้าสนับสนุนโครงการอนุรักษ์มรดกวัฒนธรรม ณ วัดไชยวัฒนาราม อุทยานประวัติศาสตร์พระนครศรีอยุธยา
วันพฤหัสบดีที่ 12 มีนาคม 2563
สหรัฐอเมริกาเดินหน้าสนับสนุนโครงการอนุรักษ์มรดกวัฒนธรรม ณ วัดไชยวัฒนาราม อุทยานประวัติศาสตร์พระนครศรีอยุธยา
นางยุพา ทวีวัฒนะกิจบวร รองปลัดกระทรวงวัฒนธรรม เป็นประธานร่วมกับนายไมเคิล ดีซอมบรี เอกอัครราชทูตสหรัฐอเมริกาประจําประเทศไทย เปิดโครงการอนุรักษ์โบราณสถานวัดไชยวัฒนาราม ระยะที่ ๒
นายไมเคิล ดีซอมบรี เอกอัครราชทูตสหรัฐอเมริกาประจําประเทศไทย พร้อมด้วยนางยุพา ทวีวัฒนะกิจบวร รองปลัดกระทรวงวัฒนธรรม นายภานุ แย้มศรี ผู้ว่าราชการจังหวัดพระนครศรีอยุธยา และนายอรุณศักดิ์ กิ่งมณี รองอธิบดีกรมศิลปากร ร่วมพิธีเปิดงานบูรณะระยะใหม่ในโครงการอนุรักษ์วัดไชยวัฒนาราม อุทยานประวัติศาสตร์พระนครศรีอยุธยา สถานทูตสหรัฐฯ ให้ความสนับสนุนการบูรณะวัดไชยวัฒนารามอย่างต่อเนื่องตั้งแต่ปีพ.ศ. 2555 ผ่านโครงการกองทุนเอกอัครราชทูตเพื่อการอนุรักษ์ทางวัฒนธรรม (Ambassadors Fund for Cultural Preservation หรือ AFCP) ของกระทรวงการต่างประเทศสหรัฐอเมริกา ทุนสนับสนุนมีมูลค่ารวมกว่า 1,100,000 เหรียญสหรัฐ โครงการนี้มีวัตถุประสงค์เพื่อผลักดันวัดไชยวัฒนารามเป็นแหล่งท่องเที่ยวเพื่อการเรียนรู้ระดับโลก ซึ่งจะถ่ายทอดความรู้เกี่ยวกับมรดกทางวัฒนธรรมอันทรงคุณค่าของไทยให้ผู้มาเยี่ยมชมได้ศึกษาอีกด้วย ระหว่างการเดินชมโครงการ เอกอัครราชทูตดีซอมบรี กล่าวว่า สหรัฐฯ จะเดินหน้าให้ความสนับสนุนการอนุรักษ์มรดกทางวัฒนธรรมในประเทศไทยต่อไป
การบูรณะวัดไชยวัฒนารามเริ่มต้นขึ้นหลังเหตุการณ์น้ําท่วมใหญ่เมื่อปี 2554 สร้างความเสียหายแก่บริเวณวัดและโครงสร้างทางสถาปัตยกรรมของวัด ในปีถัดมา โครงการ AFCP ได้สนับสนุนทุนบูรณะ และมีการเริ่มดําเนินงานอย่างจริงจัง จนถึงปัจจุบัน โดยมีการดําเนินการอนุรักษ์สถาปัตยกรรมที่ทรุดโทรม อีกทั้งเสริมโครงสร้างโดยรอบวัดให้แข็งแรงขึ้นเพื่อป้องกันความเสียหายที่อาจจะเกิดขึ้นในอนาคต
เอกอัครราชทูตดีซอมบรี กล่าวว่า โครงการรูปแบบดังกล่าวเป็นตัวอย่างที่โดดเด่นของความร่วมมือระหว่างสหรัฐฯ กับไทย ทั้งนี้ มีการเชิญผู้เชี่ยวชาญระดับโลกมาการถ่ายทอดองค์ความรู้ด้านการบูรณะซ่อมแซมและอนุรักษ์โบราณสถาน รวมถึงจัดการฝึกอบรมและการพัฒนาแลกเปลี่ยนสําหรับบุคลากรของกรมศิลปากรอย่างต่อเนื่อง โครงการดังกล่าวนับเป็นแบบอย่างของการอนุรักษ์ที่สามารถนําไปประยุกต์ใช้ในวงกว้างกับโบราณสถานสําคัญอื่นๆ ในไทย และเป็นต้นแบบของความร่วมมือเพื่อการอนุรักษ์มรดกวัฒนธรรมในภูมิภาค สหรัฐฯ จะร่วมมือกับไทยอย่างต่อเนื่องในการอนุรักษ์มรดกทางวัฒนธรรมอันทรงคุณค่าไว้ให้แก่ชนรุ่นหลังสืบไป
รัฐบาลไทย-ข่าวทำเนียบรัฐบาล-ก.ยุติธรรม พิจารณาให้ความช่วยเหลือประชาชน ตาม พ.ร.บ.กองทุนฯ
วันอังคารที่ 29 สิงหาคม 2560
ก.ยุติธรรม พิจารณาให้ความช่วยเหลือประชาชน ตาม พ.ร.บ.กองทุนฯ
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือกรุงเทพมหานคร และที่เกินกว่าอํานาจของคณะอนุกรรมการให้ความช่วยเหลือประจําจังหวัด ครั้งที่ ๘/๒๕๖๐
เมื่อวันอังคารที่ ๒๙ สิงหาคม ๒๕๖๐เวลา ๐๙.๓๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร และที่เกินกว่าอํานาจ
ของคณะอนุกรรมการให้ความช่วยเหลือประจําจังหวัด ครั้งที่ ๘/๒๕๖๐
เพื่อพิจารณาคําขอรับความช่วยเหลือของประชาชนที่เสนอต่อคณะอนุกรรมการกรุงเทพมหานครฯ
ประจําเดือนกรกฎาคม ๒๕๖๐ จํานวน ๒๕ ราย
ประกอบด้วย การขอรับความช่วยเหลือขอทบทวนผลการพิจารณา
ของคณะอนุกรรมการให้ความช่วยเหลือกรุงเทพมหานครฯ จํานวน ๒ ราย ๓ เรื่อง
โดยผลการพิจารณา เสนอไม่อนุมัติ จํานวน ๒ ราย ๓ เรื่อง
และการขอรับความช่วยเหลือในการดําเนินคดี จํานวน ๑๗ ราย ๓๑ เรื่อง
โดยผลการพิจารณา เสนออนุมัติ จํานวน ๔ ราย ๗ เรื่อง
เสนอไม่อนุมัติ จํานวน ๙ ราย ๑๘ เรื่อง
เสนอยุติ จํานวน ๔ ราย ๖ เรื่อง
รวมทั้ง การขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๖ ราย ๖ เรื่อง
โดยผลการพิจารณา เสนออนุมัติ จํานวน ๔ ราย
เสนอยุติ จํานวน ๒ ราย
ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ.๒๕๕๘ และระเบียบคณะกรรมการ
กองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี พ.ศ. ๒๕๕๙
รวมทั้งระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไขในการขอปล่อยชั่วคราวผู้ต้องหาหรือจําเลย พ.ศ.๒๕๕๙
สําหรับการให้ความช่วยเหลือจากสํานักงานกองทุนยุติธรรม ประจําปีงบประมาณ ๒๕๖๐ ในช่วง ๑๐ เดือน
(เดือนตุลาคม ๒๕๕๙ – กรกฎาคม ๒๕๖๐) สํานักงานกองทุนยุติธรรม รับคําขอรวม ๘๘๕ ราย
อยู่ในความรับผิดชอบของคณะอนุกรรมการให้ความช่วยเหลือกรุงเทพมหานครฯ จํานวน ๘๑๘ ราย
มีผลการพิจารณาแล้ว จํานวน ๗๓๗ ราย คิดเป็นร้อยละ ๙๐.๐๙ ของคําขอที่อยู่ในความรับผิดชอบทั้งหมด
โดยผลการพิจารณา จํานวน ๗๓๗ ราย จําแนกเป็น อนุมัติจํานวน ๒๐๓ ราย คิดเป็นร้อยละ ๒๗.๕๔
ไม่อนุมัติจํานวน ๒๙๖ ราย คิดเป็นร้อยละ ๔๐.๑๖ ยุติเรื่องจํานวน ๒๓๘ ราย คิดเป็นร้อยละ ๓๒.๓๐
อยู่ระหว่างดําเนินการ จํานวน ๘๙ ราย เป็นการรอเอกสารเพิ่มเติม จํานวน ๔๐ ราย
และอยู่ระหว่างการแสวงหาข้อเท็จจริง จํานวน ๓๐ ราย
โดยมีคณะอนุกรรมการผู้ทรงคุณวุฒิ และเจ้าหน้าที่ที่เกี่ยวข้อง เข้าร่วมฯ
ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ ถนนแจ้งวัฒนะ
อําเภอปากเกร็ด จังหวัดนนทบุรี
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นวิทยากรบรรยายพิเศษหัวข้อ “สภาวะแวดล้อมภายในประเทศด้านการบริหารจัดการข้อมูลข่าวสาร” แก่นักศึกษา วปอ.
วันพฤหัสบดีที่ 31 พฤษภาคม 2561
ปลัดกระทรวงดิจิทัลฯ เป็นวิทยากรบรรยายพิเศษหัวข้อ “สภาวะแวดล้อมภายในประเทศด้านการบริหารจัดการข้อมูลข่าวสาร” แก่นักศึกษา วปอ.
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายพิเศษหัวข้อ “สภาวะแวดล้อมภายในประเทศด้านการบริหารจัดการข้อมูลข่าวสาร” แก่นักศึกษาวิทยาลัยป้องกันราชอาณาจักร (วปอ.) ประจําปีการศึกษา 2560-2561 หลักสูตร วปอ.รุ่นที่ 60 จํานวน 280 คน เพื่อให้นักศึกษาทราบถึงสภาวะแวดล้อมภายในประเทศด้านการบริหารจัดการข้อมูลข่าวสารในปัจจุบัน แนวโน้มในอนาคต และสภาวะกําลังอํานาจแห่งชาติที่มีผลต่อการพัฒนานโยบายความมั่นคงแห่งชาติ แนวโน้ม สภาพปัญหาที่เกี่ยวข้องกับการบริหารจัดการข้อมูลข่าวสาร อันมีผลกระทบต่อความมั่นคงแห่งชาติ และแนวทางในการพัฒนานโยบายความมั่นคงแห่งชาติ รวมทั้งให้ทราบถึงกรอบแนวคิดการพัฒนาประเทศสู่การเป็น “ไทยแลนด์ 4.0” เพื่อเป็นรากฐานในการพัฒนาประเทศในระยะยาว โดยปลัดกระทรวงดิจิทัลฯ ได้บรรยายและร่วมเสวนาถาม-ตอบในประเด็นต่างๆ อาทิ สถานะการใช้งานเทคโนโลยีดิจิทัลในประเทศ และการเปลี่ยนแปลงเข้าสู่ยุคเศรษฐกิจดิจิทัล ภารกิจและโครงการสําคัญๆ ที่รัฐบาลเร่งดําเนินการเพื่อขับเคลื่อนการพัฒนาด้านดิจิทัล เช่น การวางโครงข่ายเน็ตประชารัฐ การต่อยอดให้ประชาชนสามารถเข้าถึงและใช้ประโยชน์จากเน็ตประชารัฐเพื่อยกระดับคุณภาพชีวิต รวมถึงด้านกฎหมาย ตลอดจนการขับเคลื่อนการใช้ประโยชน์จาก Big Data, Data Center และ Cloud Service ของภาครัฐ ซึ่งได้เน้นย้ําถึงความสําคัญในการจัดเก็บข้อมูลในรูปแบบดิจิทัลอย่างเป็นระบบมีมาตรฐาน เพื่อให้ข้อมูลที่มีอยู่สามารถนํามาใช้ได้อย่างมีประสิทธิภาพ เมื่อวันที่ 31 พฤษภาคม 2561 ณ หอประชุมพิบูลสงคราม วิทยาลัยป้องกันราชอาณาจักร ถนนวิภาวดีรังสิต เขตดินแดง กรุงเทพฯ
************************
รัฐบาลไทย-ข่าวทำเนียบรัฐบาล-กรมการขนส่งทางบก กำชับ!!! รถโดยสารสาธารณะทุกประเภท ต้องเว้นระยะระหว่างที่นั่งหรือพื้นที่ยืนบนรถ ป้องกันการติดต่อสัมผัส ลดความเสี่ยงโควิด-19 [กระทรวงคมนาคม]
วันอาทิตย์ที่ 26 เมษายน 2563
กรมการขนส่งทางบก กําชับ!!! รถโดยสารสาธารณะทุกประเภท ต้องเว้นระยะระหว่างที่นั่งหรือพื้นที่ยืนบนรถ ป้องกันการติดต่อสัมผัส ลดความเสี่ยงโควิด-19 [กระทรวงคมนาคม]
กรมการขนส่งทางบก กําชับ!!! รถโดยสารสาธารณะทุกประเภท ต้องเว้นระยะระหว่างที่นั่งหรือพื้นที่ยืนบนรถ ป้องกันการติดต่อสัมผัส ลดความเสี่ยงโควิด-19
นายจิรุตม์ วิศาลจิตร อธิบดีกรมการขนส่งทางบก เปิดเผยว่า เพื่อเป็นการป้องกันและควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID-19) รัฐมนตรีว่าการกระทรวงคมนาคม (นายศักดิ์สยาม ชิดชอบ) ได้กําชับให้หน่วยงานในสังกัดกระทรวงคมนาคม มีมาตรการเข้มงวดป้องกันการแพร่ระบาดของโรคในระบบขนส่งสาธารณะ กรมการขนส่งทางบกจึงกําชับไปยังผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท รวมถึงผู้ให้บริการสถานีขนส่งผู้โดยสารทุกแห่ง ดําเนินการตามนโยบายและมาตรการต่างๆ ของรัฐบาลและกระทรวงคมนาคมอย่างเคร่งครัด
วันนี้ (25 เมษายน 2563) สํานักงานขนส่งจังหวัดทั่วประเทศ ทั้งในกรุงเทพมหานครและต่างจังหวัด บูรณาการร่วมกับหน่วยงานที่เกี่ยวข้องในพื้นที่ เช่น กระบี่ เลย นครปฐม ขอนแก่น สมุทรปราการ ฉะเชิงเทรา กําแพงเพชร ชุมพร ระยอง นนทบุรี บึงกาฬ กาฬสินธุ์ ชัยภูมิ จันทบุรี ระนอง สิงห์บุรี บุรีรัมย์ ปราจีนบุรี เพชรบุรี สงขลา พระนครศรีอยุธยา ศรีสะเกษ สระบุรี ลพบุรี สุโขทัย เพชรบูรณ์ ลําพูน สระแก้ว อุทัยธานี ดําเนินการตรวจสอบรถโดยสารสาธารณะทุกประเภท ทั้งรถโดยสารระหว่างจังหวัด และรถโดยสารภายในจังหวัด จัดที่นั่งภายในรถโดยสารเว้นระยะนั่ง หรือยืนห่างกัน อย่างน้อย 1 -2 เมตร ตามนโยบาย Social Distancing รวมถึงการจัดพื้นที่นั่งคอยภายในสถานีขนส่งผู้โดยสารด้วยเช่นกัน นอกจากนี้ ทุกแห่งต้องมีมาตรการคัดกรองผู้โดยสารทุกคนก่อนการเดินทาง รวมถึงตรวจคัดกรองพนักงานขับรถและผู้ประจํารถ หากพบผู้ที่มีอุณหภูมิร่างกายสูงเกินกว่า 37.5 องศาเซลเซียส ห้ามเดินทางโดยเด็ดขาด รวมทั้งดูแลให้ผู้โดยสารกรอกข้อมูลคําถามสุขภาพ ตามแบบ ต.8-คค ที่ระบุจุดเดินทางที่ออกและจุดหมายปลายทางที่เป็นประโยชน์ต่อการควบคุมโรคติดต่อ สวมหน้ากากอนา
รัฐบาลไทย-ข่าวทำเนียบรัฐบาล-ก.แรงงาน จับมือ สภากาชาดไทย ร่วมผลิตหน้ากากผ้า 100,000 ชิ้น แจกประชาชนป้องกันโควิด - 19
วันจันทร์ที่ 13 เมษายน 2563
ก.แรงงาน จับมือ สภากาชาดไทย ร่วมผลิตหน้ากากผ้า 100,000 ชิ้น แจกประชาชนป้องกันโควิด - 19
กระทรวงแรงงาน ร่วมกับ สภากาชาดไทย ผลิตหน้ากากผ้า จํานวน 100,000 ชิ้น เพื่อนําไปส่งมอบแก่ประชาชนป้องกันการแพร่ระบาดของเชื้อไวรัสโควิด – 19
เมื่อวันที่ 13 เมษายน 2563 ดร.ดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน และผู้บริหารระดับสูงกระทรวงแรงงาน ให้การต้อนรับ นางสุนันทา ศรอนุสิน ผู้อํานวยการสํานักงานยุวกาชาด สภากาชาดไทย และผู้ประกอบการตัดเย็บเสื้อผ้าและสกรีนผ้าจํานวน 3 ราย ประกอบด้วย บริษัท พีเอสเค การ์เม้นท์ บริษัท ทิพวรรณ สปอตกรุ๊ป จํากัด และบริษัท มะลิกู๊ด (ประเทศไทย) จํากัด ในโอกาสเข้าพบเพื่อมอบผ้าสาลู จํานวน 67 ม้วน
นําไปมอบหมายให้สํานักงาน/สถาบันพัฒนาฝีมือแรงงานทั่วประเทศ ตัดเย็บเป็นหน้ากากอนามัย จํานวน 100,000 ชิ้น เพื่อที่สํานักงานยุวกาชาด สภากาชาดไทย จะได้นําไปแจกจ่ายให้กับประชาชนในการป้องกันการแพร่ระบาดของเชื้อไวรัสโควิด – 19
ทั้งนี้ หากผู้ประกอบการรายใดสนใจร่วมโครงการดังกล่าว สามารถติดต่อสอบถามเพิ่มเติมได้ที่สํานักงาน/สถาบันพัฒนาฝีมือแรงงานทั้ง 77 แห่งทั่วประเทศ หรือโทรศัพท์ 088-7783404
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ชนินทร เพ็ชรทับ ข่าว
13 เมษายน 2563
รัฐบาลไทย-ข่าวทำเนียบรัฐบาล-รฟม. แจ้งปิดจุดกลับรถ (ชั่วคราว) บนถนนพหลโยธิน บริเวณช่องทาง ทอ.3 เพื่อก่อสร้างโครงการรถไฟฟ้าสายสีเขียว (เหนือ) ช่วงหมอชิต - สะพานใหม่ - คูคต
วันพฤหัสบดีที่ 8 มิถุนายน 2560
รฟม. แจ้งปิดจุดกลับรถ (ชั่วคราว) บนถนนพหลโยธิน บริเวณช่องทาง ทอ.3 เพื่อก่อสร้างโครงการรถไฟฟ้าสายสีเขียว (เหนือ) ช่วงหมอชิต - สะพานใหม่ - คูคต
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า กิจการร่วมค้ายูเอ็น - เอสเอช - ซีเอช ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ)
ช่วงหมอชิต - สะพานใหม่ - คูคต สัญญาที่ 2 จะดําเนินงานก่อสร้างเสาเข็มเจาะและทางวิ่งรถไฟฟ้า บริเวณช่องทาง ทอ.3 จึงมีความจําเป็นต้องปิดจุดกลับรถ โดยให้ผู้ใช้ทางฝั่งขาออก ให้ใช้จุดกลับรถบริเวณกองบัญชาการกองทัพอากาศ และผู้ใช้ทางฝั่งขาเข้า ให้ใช้จุดกลับรถบริเวณหอประชุมกานตรัตน์ทดแทน ในวันที่ 9 - 18 มิถุนายน 2560 เวลา 22.00 น. เป็นต้นไป ตลอด 24 ชั่วโมง
ทั้งนี้ การเบี่ยงการจราจรเพื่อการดําเนินงานก่อสร้าง อาจทําให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวัน เวลาดังกล่าว หากไม่มีความจําเป็นโปรดหลีกเลี่ยงเส้นทาง รฟม. จึงขออภัยมา ณ โอกาสนี้ สอบถามข้อมูลเพิ่มเติมได้ที่ โทร. 0 2716 4044 หรือ 0 2115 6000 ตลอด 24 ชั่วโมง
รัฐบาลไทย-ข่าวทำเนียบรัฐบาล-มาตรการทางภาษีเพื่อเยียวยาและฟื้นฟูภาคธุรกิจที่ได้รับผลกระทบจากสถานการณ์การแพร่ระบาดของไวรัสโคโรนา (COVID-19)
วันพฤหัสบดีที่ 9 กรกฎาคม 2563
มาตรการทางภาษีเพื่อเยียวยาและฟื้นฟูภาคธุรกิจที่ได้รับผลกระทบจากสถานการณ์การแพร่ระบาดของไวรัสโคโรนา (COVID-19)
กรมสรรพสามิตจึงมีนโยบายเพื่อการเยียวยา ฟื้นฟู และอํานวยความสะดวกภาคธุรกิจที่ได้รับผลกระทบจากสถานการณ์การการแพร่ระบาดของไวรัสโคโรนา (COVID-19) ดังกล่าวให้สามารถดําเนินธุรกิจต่อไปได้
ด้วยการแพร่ระบาดของไวรัสโคโรนา (COVID-19) ส่งผลกระทบอย่างแพร่หลายเป็นวงกว้างรวมทั้งมีจํานวนผู้ติดเชื้อและเสียชีวิตทั่วโลกเพิ่มขึ้นอย่างต่อเนื่อง สถานการณ์ดังกล่าวส่งผลกระทบรุนแรงต่อเศรษฐกิจของประเทศไทยและทั่วโลกทั้งทางตรงและทางอ้อม กิจกรรมทางเศรษฐกิจต้องหยุดชะงัก สถานประกอบการจําเป็นต้องปิดกิจการชั่วคราวและถาวร กระทบต่อการบริโภคภายในประเทศ การจ้างงาน ภาคการเกษตร และภาคการส่งออก ซึ่งผู้ประกอบอุตสาหกรรมตามพระราชบัญญัติภาษีสรรพสามิต พ.ศ.2560 ถือเป็นส่วนหนึ่งที่ได้รับผลกระทบต่อการดําเนินธุรกิจเช่นเดียวกัน กรมสรรพสามิตจึงมีนโยบายเพื่อการเยียวยา ฟื้นฟู และอํานวยความสะดวกภาคธุรกิจที่ได้รับผลกระทบจากสถานการณ์การดังกล่าวให้สามารถดําเนินธุรกิจต่อไปได้ ทั้งนี้ กระทรวงการคลังโดยกรมสรรพสามิต ได้ดําเนินมาตรการที่เป็นประโยชน์ต่อภาคธุรกิจในบางสินค้าเรียบร้อยแล้ว ดังนี้
1. รถยนต์ (ประเภทรถยนต์นั่งสามล้อแบบพลังงานไฟฟ้า)
เพิ่มพิกัดอัตราภาษีสรรพสามิตรถยนต์นั่งสามล้อแบบพลังงานไฟฟ้า เพื่อเป็นการส่งเสริมการลงทุนพัฒนาเทคโนโลยีรถยนต์นั่งสามล้อที่ขับเคลื่อนด้วยพลังงานไฟฟ้าซึ่งจะช่วยกระตุ้นการผลิตในอุตสาหกรรมยานยนต์ไฟฟ้าและการจ้างงาน และส่งเสริมการใช้พลังงานสะอาด โดยกําหนด ให้เสียภาษีตามมูลค่าร้อยละ 2 (จากเดิมร้อยละ 4)
2. เครื่องดื่มน้ําผลไม้และน้ําพืชผักที่มีการเติมสารอาหารและสารอื่น
แก้ไขอัตราส่วนผสมของน้ําผลไม้และน้ําพืชผักที่มีการเติมสารอาหารหรือสารอื่นจากร้อยละ 20 เป็นร้อยละ 10 เพื่อส่งเสริมอุตสาหกรรมการผลิตเครื่องดื่มโดยคํานึงถึงนวัตกรรมในปัจจุบัน และผู้บริโภคมีทางเลือกในการบริโภคสินค้าเครื่องดื่มที่มีประโยชน์ต่อสุขภาพ
3. สถานบริการ
สนับสนุนให้สถานบริการคงปริมาณการจ้างงาน เพื่อช่วยเหลือลูกจ้างไม่ให้ตกงานสถานบริการที่สามารถพิสูจน์ได้ว่ามีปริมาณการจ้างงานเท่ากับก่อนที่จะมีการแพร่ระบาดของไวรัสโคโรนาจะได้รับสิทธิเสียภาษีอัตราตามมูลค่าร้อยละ 0 ของรายรับของบริการ จนถึงวันที่ 30 กันยายน 2563 เพื่อเป็นการกระตุ้นเศรษฐกิจในภาคท่องเที่ยวและบริการ รวมทั้งเพื่อเป็นการบรรเทาความเดือดร้อนจากสถานการณ์ดังกล่าว
4. ยาสูบและยาเส้น
ขยายเวลาการบังคับใช้อัตราภาษีปัจจุบันของบุหรี่ซิกาแรตและยาเส้นออกไปถึงวันที่ 30 กันยายน 2564 และเลื่อนการบังคับใช้อัตราภาษีใหม่ของบุหรี่ซิกาแรตและยาเส้นออกไป โดยให้เริ่มใช้บังคับตั้งแต่วันที่ 1 ตุลาคม 2564 เป็นต้นไป ซึ่งจะทําให้ผู้ประกอบอุตสาหกรรมยาสูบและยาเส้น และเกษตรกรผู้ปลูกยาสูบและยาเส้นได้รับการเยียวยาจากปัญหาการขาดสภาพคล่องที่ได้รับผลกระทบจากสถานการณ์ดังกล่าว
5. สินค้าที่ส่งออกนอกราชอาณาจักรหรือนําเข้าไปในเขตปลอดอากร
ขยายเวลาในการส่งสินค้าที่ได้รับการยกเว้นภาษีออกนอกราชอาณาจักรหรือนําเข้าไปในเขตปลอดอากรจาก เดิมภายใน 15 วันและขยายได้อีก 15 วันรวมทั้งหมดไม่เกิน 30 วัน เปลี่ยนเป็นภายใน 30 วัน และขยายได้อีก 30 วัน รวมถึงขยายได้หากมีความจําเป็นอีก 60 วัน รวมทั้งหมดไม่เกิน 120 วัน และขยายเวลาในการส่งเอกสารหลักฐานจากเดิมภายใน 60 วันและขยายได้อีก60 วัน รวมทั้งหมดไม่เกิน 120 วัน เปลี่ยนเป็นภายใน 90 วัน และขยายได้หากมีความจําเป็นอีก 60 วัน รวมทั้งหมดไม่เกิน 150 วัน
กรมสรรพสามิต
โทร. 02 241 4778
รัฐบาลไทย-ข่าวทำเนียบรัฐบาล-นายกรัฐมนตรี เยียวยาผู้ได้รับผลกระทบสถานการณ์น้ำท่วม
วันอังคารที่ 1 พฤศจิกายน 2559
นายกรัฐมนตรี เยียวยาผู้ได้รับผลกระทบสถานการณ์น้ําท่วม
นายกรัฐมนตรี เยียวยาผู้ได้รับผลกระทบสถานการณ์น้ําท่วม
วันนี้ (11 ตุลาคม 2559) เวลา 13.45 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี ได้กล่าวถึงข่าวการแจ้งเตือนการก่อเหตุความไม่สงบที่อาจจะเกิดขึ้นว่า รัฐบาลได้รับการแจ้งเตือนการวางระเบิดมาโดยตลอด ซึ่งเจ้าหน้าที่ได้ดําเนินการสืบสวนทางด้านการข่าวแล้ว จึงขอให้ระมัดระวังในการกระจายข่าวที่อาจจะก่อให้เกิดความตื่นตระหนกแก่ประชาชนจนมากเกินไป อีกทั้งจะก่อให้เกิดผลเสียต่อภาพลักษณ์แก่ประเทศได้ ทั้งนี้เจ้าหน้าที่ได้ดําเนินงานกันอย่างเต็มกําลัง และจะมีการแจ้งให้ทราบอย่างต่อเนื่อง
นายกรัฐมนตรี กล่าวต่อไปถึงเรื่องการชดเชยเยียวยาให้เกษตรกรที่ประสบอุทกภัยว่า คณะรัฐมนตรีได้มีการอนุมัติให้ ครอบครัวละ 3,000 บาท แล้ว ในส่วนของเกษตรกรที่ตกค้างนั้น เจ้าหน้าที่กําลังเร่งพิจราณาตามขั้นตอน และจะมีการแจ้งให้ทราบโดยเร็ว สําหรับการแก้ปัญหาอุทกภัยนั้น นายกรัฐมนตรีได้ขอความร่วมมือพี่น้องเกษตรกรที่อยู่ในพื้นที่ได้ทําการกักเก็บน้ําและปล่อยน้ําออกจากไร่อย่างเป็นระบบตามแผนการบริหารจัดการน้ํา ซึ่งอาจจะต้องมีพื้นที่ทางการเกษตรบางแห่งที่จะเกิดผลกระทบ แต่รัฐบาลได้มีมาตรการรองรับไว้แล้ว รวมทั้งมีมาตราการเยียวยาพื้นที่ทางการเกษตรอย่างต่อเนื่องด้วย ทั้งหมดนี้ เพื่อให้เกิดผลกระทบน้อยที่สุด ที่ผ่านมาเจ้าหน้าที่ได้ร่วมกันแก้ปัญหาอย่างเชื่อมโยงเพื่อประโยชน์ของประชาชน ควบคู่กับการสั่งให้มีการตรวจสอบสาเหตุการตายของปลากระเบนยักษ์และสัตว์น้ําทั้งหมด เพราะเป็นการแสดงให้เห็นถึงคุณภาพน้ําและธรรมชาติอีกด้วย
--------------------------------------------------
สํานักโฆษก
สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. จัดกิจกรรมเนื่องในวันสิ่งแวดล้อมไทย
วันอังคารที่ 4 ธันวาคม 2561
ทส. จัดกิจกรรมเนื่องในวันสิ่งแวดล้อมไทย
กระทรวงทรัพยากรธรรมชาติและสิ่งแวดล้อม จัดกิจกรรมเนื่องในวันสิ่งแวดล้อมไทย 4 ธันวาคม 2561 และวันอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) ประจําปี พ.ศ. 2561 ภายใต้แนวคิด "ทําความดีด้วยหัวใจ ลดภัยสิ่งแวดล้อม" เพื่อรณรงค์ร่วมกันทําความด
ทส. จัดกิจกรรมเนื่องในวันสิ่งแวดล้อมไทย "ทําความดีด้วยหัวใจ ลดภัยสิ่งแวดล้อม" และวัน ทสม. แห่งชาติ ประจําปี 2561
กระทรวงทรัพยากรธรรมชาติและสิ่งแวดล้อม จัดกิจกรรมเนื่องในวันสิ่งแวดล้อมไทย 4 ธันวาคม 2561 และวันอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) ประจําปี พ.ศ. 2561 ภายใต้แนวคิด "ทําความดีด้วยหัวใจ ลดภัยสิ่งแวดล้อม" เพื่อรณรงค์ร่วมกันทําความดี สร้างความยั่งยืน ในการแก้ไขปัญหาขยะพลาสติกและโฟม จัดแสดงนิทรรศการมหกรรมการส่งเสริมการบริโภคที่เป็นมิตรกับสิ่งแวดล้อม รับบริจาคถุงผ้าเพื่อส่งต่อให้โรงพยาบาลทั่วประเทศสําหรับใช้ใส่ยาแทนการใช้ถุงพลาสติกพร้อมทั้งจัดพิธีมอบรางวัลเชิดชูเกียรติด้านสิ่งแวดล้อมไทย ณ ฮอล 9 อิมแพ็คฟอรั่ม ศูนย์การแสดงสินค้าและการประชุมอิมแพ็ค เมืองทองธานี
วันนี้ (4 ธันวาคม 2561) เวลา 13.30 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานเปิดกิจกรรมเนื่องในวันสิ่งแวดล้อมไทย และวันอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน ประจําปี พ.ศ. 2561 โดย รัฐมนตรีว่าการกระทรวงทรัพยากรธรรมชาติและสิ่งแวดล้อม ได้นํากล่าวในพิธีปฏิญาณตนของอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน และเป็นประธานและสักขีพยานในพิธีลงนามในบันทึกข้อตกลงความร่วมมือ (MOU) "ทําความดีด้วยหัวใจ ลดรับ ลดให้ ลดใช้ถุงพลาสติก" และพิธีลงนามบันทึกข้อตกลงความร่วมมือ (MOU) กิจกรรม "รับบริจาคถุงผ้าใส่ยากลับบ้าน" ร่วมกับ กระทรวงสาธารณสุข ภาคีความร่วมมือภาคธุรกิจเอกชน และธนาคารเพื่อการเกษตรและสหกรณ์การเกษตร พร้อมทั้งเป็นประธานในพิธีมอบรางวัลเชิดชูเกียรติด้านสิ่งแวดล้อม โดยเมื่อช่วงเช้าวันนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบถุงผ้าแก่ นายกรัฐมนตรีภายหลังการประชุม ครม. สําหรับบริจาคเพื่อนําไปมอบให้โรงพยาบาลใช้ในการใส่ยาให้แก่ผู้ป่วยนํากลับบ้านแทนการใช้ถุงพลาสติก
สําหรับการจัดงานวันสิ่งแวดล้อมไทย และวัน ทสม. แห่งชาติ ประจาปี 2561 นี้ กระทรวงทรัพยากรธรรมชาติและสิ่งแวดล้อม ได้รับความร่วมมือจากภาคเอกชนในการร่วมกิจกรรมวันสิ่งแวดล้อมไทยลดรับ ลดให้ ลดใช้ถุงพลาสติกโดยงดให้บริการถุงพลาสติกให้ห้างสรรพสินค้าและร้านสะดวกซื้อ และประชาสัมพันธ์ให้ประชาชนนําถุงผ้ามาใช้บริการในวันที่ 4 ธันวาคม นี้
รัฐบาลไทย-ข่าวทำเนียบรัฐบาล-กรมการขนส่งทางบก จัดงานสัมมนาโครงการพัฒนาผู้ประกอบการขนส่งรถโดยสารสาธารณะ เพื่อการให้บริการอย่างมีมาตรฐานคุณภาพ ภายใต้รูปแบบ New Normal ป้องกันความเสี่ยงโควิด-19
วันพุธที่ 15 กรกฎาคม 2563
กรมการขนส่งทางบก จัดงานสัมมนาโครงการพัฒนาผู้ประกอบการขนส่งรถโดยสารสาธารณะ เพื่อการให้บริการอย่างมีมาตรฐานคุณภาพ ภายใต้รูปแบบ New Normal ป้องกันความเสี่ยงโควิด-19
พร้อมแนะผู้ประกอบการขนส่งลงทะเบียนแอปพลิเคชันหรือแพลตฟอร์มไทยชนะเพื่อให้ผู้โดยสารเช็คอิน-เช็คเอาท์ ทุกครั้งที่ใช้บริการ
นายธานี สืบฤกษ์ รองอธิบดีกรมการขนส่งทางบก เปิดเผยว่า ตามที่รัฐบาลผ่อนคลายการบังคับใช้มาตรการในการป้องกันการแพร่ระบาดของโรคติดเชื้อไวรัสโคโรนา 2019 (COVID-19) โดยให้ผู้ประกอบการขนส่งรถโดยสารสาธารณะกลับมาให้บริการ ภายใต้เงื่อนไขการปฏิบัติตามมาตรการด้านสาธารณสุขโดยเคร่งครัด และกรมการขนส่งทางบกได้ออกประกาศ เรื่อง ปรับปรุงมาตรการปฏิบัติเพื่อควบคุมการแพร่ระบาดของโรคติดเชื้อไวรัสโคโรนา 2019 (COVID-19) สําหรับผู้ประกอบการขนส่งด้วยรถโดยสารสาธารณะ ซึ่งแบ่งเป็นมาตรการปฏิบัติสําหรับผู้ประกอบการขนส่ง สถานีขนส่งผู้โดยสาร พนักงานขับรถ ผู้บริการ และผู้โดยสาร เพื่อปรับรูปแบบการเดินทางด้วยรถโดยสารสาธารณะวิถีใหม่ (New normal) การจัดสัมมนาโครงการพัฒนาผู้ประกอบการขนส่งรถโดยสารสาธารณะ จึงมีวัตถุประสงค์เพื่อพัฒนาและส่งเสริมผู้ประกอบการขนส่งรถโดยสารสาธารณะ ให้มีความเข้าใจและสามารถปรับรูปแบบการให้บริการ ภายใต้วิถี New normal ได้อย่างมีประสิทธิภาพ ขอความร่วมมือผู้ประกอบขนส่งดําเนินการตามมาตรการต่างๆ อย่างเข้มข้นและต่อเนื่อง เพื่อความสะดวก ความปลอดภัยและสุขอนามัยของผู้โดยสาร และผู้ให้บริการในระบบขนส่งด้วยรถโดยสารสาธารณะ โดยผู้เข้าร่วมสัมมนา ประกอบด้วยผู้ประกอบการขนส่งด้วยรถโดยสารประจําทาง รถโดยสารไม่ประจําทาง รถแท็กซี่ และผู้แทนจากหน่วยงานที่เกี่ยวข้อง จํานวน 200 คน
.
รองอธิบดีกรมการขนส่งทางบก กล่าวเพิ่มเติมว่า การปรับรูปแบบการเดินทางด้วยรถโดยสารสาธารณะภายใต้ New normal ผู้ประกอบการขนส่งสามารถนําเทคโนโลยีสารสนเทศเข้ามาช่วยได้ รวมถึงการนําแพลตฟอร์มไทยชนะมาช่วยในการป้องกันและควบคุมโรคด้วย โดยให้ผู้ประกอบการขนส่งลงทะเบียนเข้าใช้แอปพลิเคชันไทยชนะหรือแพลตฟอร์มไทยชนะและจัดพิมพ์ QR Code ติดไว้ในรถโดยสาร เพื่อให้ผู้โดยสารลงทะเบียนเช็คอิน-เช็คเอาท์ ทุกครั้งที่ใช้บริการรถโดยสารสาธารณะ และเข้าใช้บริการที่สถานีขนส่งผู้โดยสาร กรณีไม่สามารถสแกน QR Code ได้ให้ใช้แบบฟอร์มตามที่กรมการขนส่งทางบกกําหนดแทน ซึ่งจะสามารถเก็บบันทึกประวัติการเดินทาง และเพิ่มความรวดเร็วในการสืบสวนโรคของแพทย์ หากพบผู้ติดเชื้อไวรัสโคโรนา 2019 (COVID-19) รวมถึงอาจจัดให้มีช่องทางการจําหน่ายตั๋วโดยสารล่วงหน้า ผ่านทางโทรศัพท์ เว็บไซต์ แอปพลิเคชัน หรือระบบอิเล็กทรอนิกส์อื่นเพื่ออํานวยความสะดวก ลดระยะเวลาในการติดต่อ หลีกเลี่ยงการติดต่อสัมผัสกันระหว่างผู้จําหน่ายตั๋วกับผู้ซื้อตั๋วโดยสาร นอกจากนี้ ต้องมีมาตรการคัดกรองผู้โดยสารก่อนเดินทาง หากพบผู้ที่มีอุณหภูมิร่างกายสูงเกินกว่า 37.5 องศาเซลเซียส ห้ามเดินทางโดยเด็ดขาด และแนะนําให้ผู้โดยสารวางแผนการเดินทาง เผื่อเวลาในการเดินทาง สวมหน้ากากอนามัยหรือหน้ากากผ้าตลอดการเดินทาง หมั่นล้างมือด้วยแอลกอฮอล์ เจล หรือน้ํายาฆ่าเชื้อโรค และให้ปฏิบัติตามมาตรการป้องกันการแพร่ระบาดของเชื้อไวรัสโคโรนา 2019 (COVID-19) ที่ทางรัฐบาล กระทรวงคมนาคม และกรมการขนส่งทางบกกําหนดอย่างเคร่งครัด